Live (Hari Mata Hari)
Live je uživo album sarajevske pop grupe Hari Mata Hari. Objavile su ga 2006. godine izdavačke kuće City Records iz Beograda u CD izdanju i Song Zelex iz Širokog Brijega na kaseti. Pjesme na ovom albumu preuzete su sa beogradskog koncerta grupe Hari Mata Hari, koji je održan u Sava Centru 29. 11. 2001. godine. Sadrži 16 pjesama, koje predstavljaju pregled nekih od važnijih radova snimljenih tokom više od dvije decenije uspješne karijere grupe Hari Mata Hari. Na njemu su zastupljene življe plesne pop pjesme i balade, sa primjesama bosanskohercegovačke narodne muzike, počevši od pjesme "Svi moji drumovi", pa do najnovijih pjesama. Ovaj CD objavljen je iste godine kao i njihov kompilacijski album pod nazivom "Balade 1992-2002".